**דף לפרד** (באנגלית: **Def Leppard**) היא להקת הארד רוק בריטית שהוקמה ב-1977 בשפילד שבאנגליה. הלהקה השתייכה בתחילת דרכה לגל החדש של הרוק הכבד הבריטי אולם הגיעה לשיא הצלחתה בשנות ה-80 כאשר הוציאה מספר אלבומים קלילים יותר בסגנון הגלאם מטאל.

משנת 1992, הרכב הלהקה הוא: ג'ו אליוט (סולן הלהקה), פיל קולן (גיטריסט), ויויאן קמפבל (גיטריסט), ריק סאוואג' (בסיסט) וריק אלן (מתופף).

אלבומי הלהקה
------------

ההצלחה המסחרית של הלהקה הייתה בין השנים 1980 עד 1990 המוקדמות. האלבום הראשון On Through the Night הוא בין האלבומים הכבדים ביותר שדף לפרד הוציאה ונחשב לקלאסיקה של המטאל, מוכר כאלבום פלטינה, למרות זאת, חברי הלהקה הצהירו פעמים רבות כי אינם אוהבים את האלבום הזה ומחשיבים את High 'n' Dry כאלבום הראשון שלהם חוץ מביצוע של שני שירים מתוך האלבום הראשון שלהם בהופעות חיות, כמו *Wasted* ו-*Rock Brigade* הם לגמרי מתעלמים משאר השירים.

בשנת 1981 האלבום High 'n' Dry שהופק על ידי המפיק רוברט 'מאט' לאנג, שעזר להם להתחיל להגדיר את הסגנון שלהם ולגלות את הקול של ג'ו אליוט הסולן. האלבום הוציא מיטב להיטים, הבולט ביותר הוא *Bringin' On the Heartbreak* שהיה לאחד הקליפים הראשונים בתחום המטאל ששודרו בשנת 1982.

אלבום הסטודיו השני של הלהקה נקרא Pyromania בשנת 1983, עם הסינגל המוביל מהאלבום: *Photograph*, שהפך את דף לפארד לשם בית בתחום המוזיקה. בשנת 2004, האלבום דורג במספר 384 מתוך 500 האלבומים הגדולים בכל הזמנים של המגזין *הרולינג סטונס* הגדולים של כל הזמנים. החל מהאלבום השני הלהקה התחילה להוציא אלבומים קלילים יותר, עם צליל מאוד מזוהה, וכבשה כליל את שוק הרוק של שנות ה-80 אשר הצלחתם סחררה רבים בתחום המוזיקה, וסחפה מיליוני מעריצים בכל העולם שהכתירו את האלבומים כטובים ביותר שנעשו אי-פעם בתחום המוזיקה. האלבום המזוהה ביותר עם ההצלחה הוא:
Hysteria, אלבום רביעי זה יצא בשנת 1987 והגיע לפסגת מצעדי האלבומים של ארצות הברית ובריטניה, המכירות לאלבום זה גרפו 12 פעמים אלבום פלטינה בארצות הברית והאלבום מכר למעלה מ-20 מיליון עותקים בכל העולם. האלבום המפורסם שחרר 7 להיטי סינגל הנכללים במקום הראשון במצעד הבילבורד האמריקאי מתוך 100 שירים: "Love Bites", לצד השיר המזוהה עם הלהקה, "Pour Some Sugar On Me", "Hysteria", "Armageddon It", "Animal", "Rocket".

הלהקה הוציאה עשרה אלבומים עד 2002, כשהאלבום העשירי נקרא בהתאם, "X".

ב-2006 הוציאה הלהקה אלבום גרסאות כיסוי ללהיטי רוק משנות ה-70.

ביוני 2011, הוציאה הלהקה את אלבום ההופעות הראשון שלה, *Mirrorball* הכולל שלושה שירים חדשים.

משבר מתופף הלהקה
----------------

הלהקה הצליחה להתגבר, כנגד כל הסיכויים, על קשיים רבים בתחילת הקריירה שכל להקה אחרת הייתה עלולה להתפרק בעקבותם. שכן, ריק אלן, המתופף, איבד את ידו בתאונת דרכים בשנות ה-80. אלן הצליח להתגבר על המגבלה ולאחר עידוד מחברי הלהקה שהיו חבריו הקרובים ביותר ובתמיכת המשפחה, חזר ריק לתופף, באמצעות מערכת תופים מיוחדת שיוצרה עבורו, בה נעשה שימוש גדול יותר ברגליים. הגיטריסט,
סטיב קלארק, מת ב-1991 כתוצאה משילוב של כדורים נגד דיכאון ואלכוהול.

מכירות והצלחה
-------------

להקה זו הייתה אחת מהלהקות המצליחות והמפורסמות ביותר בשנות ה-80, הלהקה היא אחת מהיחידות שהצליחו להישאר ביחד עוד משנות ה-80 ומצליחה עד היום להמשיך ליצור להיטי רוק ולסחוף אלפי מעריצים בכל העולם. האלבומים שלהם הפכו לאגדה ולבין המצליחים ביותר בתחום הרוק, השירים שהפכו ללהיטי בלדות רוק ומטאל ובין השאר המנוני רוק זכורים, זכו להשמעות רבות ברדיו וטיפסו למקומות הראשונים במצעדים בעולם. בתור אחת מלהקות האמנים הנמכרות ביותר בעולם המוזיקה, דף לפארד מכרה יותר מ-100 מיליון אלבומים מסביב לעולם, עם שני אלבומי פלטינה עבור *Hysteria* ו-*Pyromania*. הלהקה היא אחת מתוך 5 להקות הרוק עם שני אלבומי סטודיו מקוריים שמכרו למעלה מ10 מיליון עותקים בארצות הברית.
דף לפארד ממשיכה להופיע באצטדיונים, באולמות עצומים ופסטיבלי רוק עולמיים.

חברי הלהקה
----------

### חברי הרכב בהווה

* ג'ו אליוט – שירה, גיטרה, קלידים (1977–היום)
* פיל קולן – גיטרה, קולות רקע (1982–היום)
* ויויאן קמפבל – גיטרה, קולות רקע (1992–היום)
* ריק סאבג' – גיטרת בס, גיטרה, קולות רקע, קלידים (1977–היום)
* ריק אלן – תופים, קולות רקע (1978–היום)

### חברי הרכב בעבר

* סטיב קלארק – גיטרה, קולות רקע (1978–1991)
* פיט וילס – גיטרה, קולות רקע (1977–1982)
* טוני קנינג – תופים (1977–1978)
* פראק נון – תופים (1978)

* ג'ו אליוטג'ו אליוט
* פיל קולןפיל קולן
* ריק אלןריק אלן
* ריק סאוואג'ריק סאוואג'
* ויויאן קמפבלויויאן קמפבל
* סטיב קלארקסטיב קלארק

דיסקוגרפיה
----------

* *On Through the Night* ‏ (1980)
* *High 'n' Dry* ‏ (1981)
* *Pyromania* ‏ (1983)
* *Hysteria* ‏ (1987)
* *Adrenalize* ‏ (1992)
* *Retro Active* ‏ (1993)
* *Vault: Def Leppard Greatest Hits (1980–1995)* ‏ (1995)
* *Slang* ‏ (1996)
* *Euphoria* ‏ (1999)
* *X* ‏ (2002)
* *Yeah!* ‏ (2006)
* *Songs from the Sparkle Lounge* ‏ (2008)
* *Mirrorball: Live And More* ‏ (2011)
* *Def Leppard* ‏ (2015)
* *Diamond Star Halos* ‏ (2022)

קישורים חיצוניים
----------------

ויקישיתוף מדיה וקבצים בנושא **דף לפרד** בוויקישיתוף
* אתר האינטרנט הרשמי של דף לפרד
* דף לפרד, ברשת החברתית פייסבוק

* דף לפרד, ברשת החברתית אקס (טוויטר)

* דף לפרד, ברשת החברתית אינסטגרם

* דף לפרד, ברשת החברתית טיקטוק

* דף לפרד, סרטונים בערוץ היוטיוב

* דף לפרד, במסד הנתונים הקולנועיים IMDb (באנגלית)

* דף לפרד, באתר אייטונס (באנגלית)

* דף לפרד, באתר ספוטיפיי

* דף לפרד, באתר סאונדקלאוד (באנגלית)

* דף לפרד, באתר Last.fm (באנגלית)

* דף לפרד, באתר AllMusic (באנגלית)

* דף לפרד, באתר MusicBrainz (באנגלית)

* דף לפרד, להקה באתר Encyclopedia Metallum (באנגלית)

* דף לפרד, באתר דיזר

* דף לפרד, באתר Discogs (באנגלית)

* דף לפרד, באתר Songkick (באנגלית)

* דף לפרד, באתר Genius

* דף לפרד, באתר SecondHandSongs

* דף לפרד, באתר בילבורד (באנגלית)

* דף לפרד, באתר טיידל (באנגלית)

* דף לפרד, באתר אמזון מיוזיק
* דף לפרד, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb139028882 (data)
* GND: 5121011-3
* ISNI: 0000 0001 2337 2817
* LCCN: n86078759
* MusicBrainz: 7249b899-8db8-43e7-9e6e-22f1e736024e
* NKC: xx0018306
* SUDOC: 078531896
* VIAF: 146664851
* WorldCat: lccn-n86078759

 |